શિન્ડલરની સ્ત્રીઓ ઓસ્વિટ્ઝમાં આઠ દિવસ રોકાઈ તે દરમ્યાન, તેમના માથા પર ગેસથી ગુંગળાવીને મારી નાખવાનો ભય સતત ઝળુંબતો હતો. અને તે પછી પણ ગેસ ચેમ્બરના છેલ્લા-છેલ્લા શિકારો આખા નવેમ્બર દરમ્યાન જ્યારે બર્કેન્યુના પશ્ચિમ છેડે કતારમાં જોડાઈ રહ્યા હતા, અને મૃતદેહોના ભરાવાને ઓછો કરવા માટે ભઠ્ઠીઓ અને ચિતાઓ રાત-દિવસ કામ કરી રહી હતી, ત્યારે એ છાવણીમાં શું ચાલી રહ્યું છે તેની કોઈ જાણકારી એ સ્રીઓને ન હતી. પરંતુ આખરે તો તેમની બધી ચિંતાઓનું નિરાકરણ આવી જ જવાનું હતું, કારણ કે ગેસનો ઉપયોગ પૂરો થઈ ગયા પછી અને સ્મશાનગૃહ બંધ થયા પછી ત્યાંના કર્મચારીઓ સાથે કરવામાં આવ્યું હતું તેમ, બચી ગયેલા લોકોને ગોળી મારીને મારી નાખવામાં આવવાના હતા, અથવા રોગને કારણે મરવા માટે છોડી દેવામાં આવવાના હતા!